Voorspelbare Bokke pla Wallabies nie | Netwerk24
Só maak 'n mens op die aanval, Bokke. Marika Koroibete, wat twee drieë in Saterdag se toets afgerond het, kry die bal in kontak weg. Duane Vermeulen en Handre Pollard kon hom nie stuit nie. Foto: Getty Images
Die uiteinde daarvan is dat die Wallabies teen die verwagting in albei toetse gewen het. Suid-Afrika se rekord in Australië is tradisioneel sleg, maar die Aussies is met die eerste toets in die Goudkus slegs as die wêreld se sewende beste span gereken.
Ofskoon die Aussies deur geniepsigheid by tye siniese rugby gespeel het, het hul afrigter, Dave Rennie, 'n taktiese plan beraam om die Bokke te troef. Hulle was in Saterdag se oorwinning van 30-17 fisiek die Bokke se meerdere – iets wat selde gesien word. Dit het veral by die losskrums gestalte gevind.